B. Bugár, podpredseda NR SR: (2004-03-03):
(Hlasovanie.) Prítomných je 128 poslancov, za návrh 60, proti 21, zdržalo sa 45, nehlasovali 2. Konštatujem, že Národná rada nepostúpila aj tento návrh zákona do druhého čítania. Vážené panie poslankyne, vážení páni poslanci, budeme pokračovať v rokovaní. Teraz nasleduje päť návrhov zákonov, ktorých navrhovateľmi sú pán poslanec Opaterný a pán poslanec Ivan Šimko. Ide o tlače 578 až 582. Keďže všetky návrhy sa dotýkajú štátnej správy v jednotlivých oblastiach a všetky návrhy uvádza poslanec Opaterný, navrhujem, aby po uvedení všetkých návrhov vystúpili určení spravodajcovia a bola k nim spoločná rozprava. Pýtam sa, či je všeobecný súhlas s takýmto postupom? (Súhlasná reakcia pléna.) Áno. Ďakujem pekne. Takže dávam teraz slovo pánovi poslancovi Opaternému a prosím ho, aby uviedol všetky návrhy zákonov, to znamená tlače 578 až 582, postupne. Nech sa páči. [Rokovanie o poslaneckých návrhoch zákonov, a to o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 534/2003 Z. z. o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov v znení neskorších predpisov (tlač 578), návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon Národnej rady Slovenskej republiky č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov (tlač 579), návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov (tlač 580), návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov a o zmene zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov a o zmene niektorých zákonov (tlač 581), návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene niektorých zákonov (tlač 582).] B. Opaterný, poslanec: Ďakujem za slovo, pán predsedajúci. Zopakujem teda, ide o päť zákonov, a to o zákon, ktorým sa mení a dopĺňa zákon Národnej rady Slovenskej republiky č. 525/2003 Z. z. o štátnej správe starostlivosti o životné prostredie; ďalej o zákon, ktorým sa mení a dopĺňa zákon Slovenskej národnej rady č. 100/1977 Zb. a č. 222/1996 Z. z. o organizácii miestnej štátnej správy; zákon, ktorým sa mení a dopĺňa zákon č. 515/2003 Z. z. o krajských úradoch a obvodných úradoch; zákon, ktorým sa mení a dopĺňa zákon Slovenskej národnej rady č. 330/1991 Zb. o... (Ruch v sále.)